Katowice

Katowice [katɔˈvʲit​͡sɛ]: (checo: Katovice, alemán: Kattowitz) é unha cidade da rexión de Silesia, no sur de Polonia, sobre os ríos Kłodnica e Rawa (os afluentes do Oder e do Vístula). Katowice está situado nas terras da alta Silesia, aproximadamente a 50 quilómetros dos Beskides de Silesia (a parte dos Cárpatos) e aproximadamente a 100 quilómetros do sistema montañoso dos Sudetes (Chequia).

Katowice foi a capital do Voivodato de Silesia dende a súa formación en 1999. Antes, era a capital do voivodato de Katowice. Katowice é a principal cidade industrial de Silesia. En 2009 tiña 327 000 habitantes, dentro dunha área metropolitana aproximada de 3,5 millóns.

 Historia 

A área que arrodea Katowice foi habitada polo grupo étnico dos silesianos, na historia documentada máis temperá. Primeiro foi gobernado pola dinastía polaca dps Piast (até a súa extinción). En 1335, formaba parte da Coroa de Bohemia. En 1526, o territorio pasou aos monarquía austríaca dos Habsburgo, trala morte de Lois II, rei de Hungría e Bohemia. En 1742, a maioría de Silesia foi anexionado a Austria polo Reino de Prusia durante a Primeira Guerra Silesiana.

Katowice fundouse no século 19 e acadou o estatuto de cidade en 1865 cando Katowice acadou o rango de Provincia de Silesia, dentro de Prusia. A cidade medrou, debido á agromante minaría (especialmente carbón) derivada das montañas próximas. O crecemento da cidade e a prosperidade dependían da minaría do carbón e das industrias do aceiro, do cal tirou durante a Revolución Industrial. Katowice foi habitado principalmente por alemáns, silesianos, xudeus e polacos. Anteriormente parte do distrito de Beuthen, en 1873 converteuse na nova capital do distrito de Katowice. O 1 de abril de 1899, a cidade de Katowice foi separado do resto do distrito, convertendose así nunha cidade independente.

Logo das sublevacións silesianas (1918-21) Katowice formou parte da Segunda República polaca, cun significativo nível de autonomía, co Parlamento Silesiano coma poder lexislativo e co Consello do Voivodato Silesiano coma poder executivo.

En 1953 a cidade foi rebautizada Stalinogród ("Cidade de Stalin") polo goberno comunista polaco. Aínda así, o nome novo nunca foi aceptado pola poboación da cidade e en 1956 o nome anterior de 'Katowice' foi restaurado.

Debido ao grave dano ecolóxico xerado ao medio-ambiente ocorrido durante o período posterior á segunda guerra mundial, polo goberno da República Popular, hoxe en día, os trocos recentes en controis, procedementos e políticas do goberno polaco, dende a caída do Comunismo, reduciu moito do dano que foi feito.

Logo das reformas económicas dos anos 90, houbo un cambio nas preferencias económicas, deixando fóra á industria pesada, e manifestándose unha tendencia cara aos pequenos negocios e mailos servizos.

 Economía 

Katowice é un centro carbonífero e aceireiro. Ten varias minas de carbón ( Wujek, Mysowice-Wesounha, Wieczorek, Murcki, Staszic)

 Comercio e empresas 
Katowice é tamén un gran centro de negocios. Cada ano en Katowice celébrase a Feira Internacional de Spodek, onde se organizan ducias de feiras de comercio internacional. Katowice ten o segundo centro empresarial máis grande en Polonia (após Varsovia). Os rañaceos esténdense ao longo da estrada Chorzowska, Korfantego e Roździeńskiego e ata o centro da cidade. Os edificios de oficinas máis novos (Clase A) en Katowice son o Chorzowska 50, o rañaceos Altus e as "Torres Silesia" (en construción).

En Katowice aséntase a Zona Económica Especial de Katowice (Katowicka Specjalna Strefa Ekonomiczna).

O índice de desemprego en Katowice é un dos máis baixos de Polonia, fica no 2 % (no 2008), segundo as estatísticas oficiais. A cidade caracterízase pola súa forza laboral e así atrae moitas persoas que buscan traballo, dende cidades veciñas e doutros distritos.

O soldo medio mensual de Katowice é o máis alto en Polonia, sobre 3950 zlotych (1000 €), mentres que en Varsovia é sobre 3500 zlotychs (900 €).

¡

Categoría:Katowice
Categoría:Condados do voivodato de Silesia